CELEX: 52007SC0724
Language: mt
Date: 2007-05-30 00:00:00
Title: Rakkomandazzjoni għal opinjoni tal-Kunsill skond it-tielet paragrafu ta’ l-Artikolu 9 tar- regolament tal-Kunsill (KE) Nru 1466/97 tas-7 ta’ Lulju 1997 dwar il-programm ta’ konverġenza aġġornat tar-Repubblika Ċeka, 2006-2009

Avviż Legali Importanti

|

52007SC0724

Rakkomandazzjoni għal opinjoni tal-Kunsill skond it-tielet paragrafu ta’ l-Artikolu 9 tar- regolament tal-Kunsill (KE) Nru 1466/97 tas-7 ta’ Lulju 1997 dwar il-programm ta’ konverġenza aġġornat tar-Repubblika Ċeka, 2006-2009  /* SEK/2007/0724 finali */  

	[pic] | KUMMISSJONI TAL-KOMUNITAJIET EWROPEJ |Brussel 30.5.2007SEG(2007) 724 finaliRakkomandazzjoni għalOPINJONI TAL-KUNSILLskond it-tielet paragrafu ta’ l-Artikolu 9 tar- Regolament tal-Kunsill (KE) Nru 1466/97 tas-7 ta’ Lulju 1997 dwar il-programm ta’ konverġenza aġġornat tar-Repubblika Ċeka, 2006-2009(preżentata mill-Kummissjoni)MEMORANDUM TA’ SPJEGAZZJONI1. L-ISFOND ġENERALIIl-Patt ta’ l-Istabbiltà u t-Tkabbir, li daħal fis-seħħ fl-1 ta’ Lulju 1998, huwa bbażat fuq l-għan li jkun hemm finanzi tal-gvern sodi bħala mezz biex jissaħħu l-kundizzjonijiet ta’ l-istabbiltà tal-prezzijiet, u biex ikun hemm tkabbir sostenibbli qawwi li jwassal għall-ħolqien ta’ l-impjiegi. Ir-riforma ta’ l-2005 tal-Patt għarfet l-użu bżonjuż tiegħu li jankra d-dixxiplina fiskali, iżda fittxet li ssaħħaħ l-effettività u l-bażi ekonomika tiegħu kif ukoll li tħares is-sostenibbiltà tal-finanzi pubbliċi fuq medda twila ta’ żmien.Ir-Regolament tal-Kunsill (KE) Nru 1466/97 dwar it-tisħiħ tas-sorveljanza ta' pożizzjonijiet ta' baġit u s-sorveljanza u l-koordinazzjoni ta' politika ekonomika[1], li huwa parti mill-Patt ta’ l-Istabbiltà u t-Tkabbir, jistipula li l-Istati Membri għandhom jissottomettu, lill-Kunsill u lill-Kummissjoni, programmi ta’ stabbiltà jew ta’ konverġenza u l-aġġornamenti annwali tagħhom (l-Istati Membri li diġà adottaw il-munita unika jissottomettu programmi (aġġornati) ta’ stabbiltà u l-Istati Membri li għadhom m'adottawhiex jissottomettu programmi (aġġornati) ta’ konverġenza). L-ewwel programm ta’ konverġenza tar-Repubblika Ċeka ġie sottomess f'Mejju 2004. Skond ir-Regolament, il-Kunsill esprima opinjoni dwaru fil-5 ta’ Lulju 2004 fuq il-bażi ta’ rakkomandazzjoni mill-Kummissjoni u wara li kkonsulta lill-Kumitat Ekonomiku u Finanzjarju. Skond l-istess proċedura, programmi aġġornati ta’ l-istabbiltà u l-konverġenza jiġu valutati mill-Kummissjoni u eżaminati mill-Kumitat imsemmi hawn fuq, filwaqt li l-Kunsill jista’ jeżaminahom.2. IL-KUNTEST GħALL-VALUTAZZJONI TAL-PROGRAMM AġġORNATIl-Kummissjoni eżaminat l-aktar aġġornament riċenti tal-programm ta’ konverġenza tar-Repubblika Ċeka, sottomess fil-15 ta’ Marzu 2007, u adottat rakkomandazzjoni għal opinjoni tal-Kunsill dwaru (ara l-kaxxa bil-punti ewlenin koperti mill-valutazzjoni).Sabiex jiġi stabbilit ix-xenarju li fih għandha ssir il-valutazzjoni ta’ l-istrateġija baġitarja fil-programm ta’ konverġenza aġġornat, il-paragrafi li ġejjin jispjegaw fil-qosor:1.  ir-rendiment ekonomiku u baġitarju tul l-aħħar għaxar snin2.  il-pożizzjoni tal-pajjiż fir-rigward tal-qasam korrettiv tal-Patt ta’ l-Istabbiltà u t-Tkabbir (il-proċedura tad-defiċit eċċessiv)3.  l-aktar valutazzjoni riċenti tal-pożizzjoni tal-pajjiż fir-rigward tal-qasam preventiv tal-Patt ta’ l-Istabbiltà u t-Tkabbir (spjegazzjoni fil-qosor ta’ l-opinjoni tal-Kunsill fuq l-aġġornament preċedenti tal-programm ta’ konverġenza); u4.  il-valutazzjoni tal-Kummissjoni tal-programm nazzjonali ta’ riforma ta’ Novembru 2006.2.1. Ir-rendiment ekonomiku u baġitarju riċentiIr-Repubblika Ċeka gawdiet minn tkabbir sod matul l-aħħar sitt snin wara li ħarġet minn reċessjoni fl-aħħar tas-snin disgħin. Fl-aħħar sentejn, l-ekonomija rreġistrat tkabbir annwali rekord ta’ 6% tal-PGD. Is-suq tax-xogħol tjieb gradwalment mill-2004 ’l hawn bil-qgħad jinżel għal madwar 7% fl-2006. Il-PGD per capita bħalissa huwa 76.2% tal-medja ta’ l-UE. HICP qabeż it-2% fl-2006.Mill-2004 ’l hawn, il-baġit annwali rreġistra defiċits aktar baxxi minn dawk imbassra prinċipalment minħabba tkabbir ogħla minn dak antiċipat u t-trasferiment ’il quddiem ta’ allokazzjonijiet baġitarji mhux minfuqa f’fond ta’ riserva filwaqt li, madankollu, il-limiti tan-nefqa stipulati fil-qafas tal-baġit fuq tul ta’ żmien medju inqabżu.2.2. Il-proċedura għar-Repubblika Ċeka dwar id-defiċit eċċessivFil-5 ta’ Lulju 2004, il-Kunsill adotta deċiżjoni li tgħid li r-Repubblika Ċeka kellha defiċit eċċessiv skond l-Artikolu 104(6). Fl-istess ħin, il-Kunsill indirizza rakkomandazzjoni skond l-Artikolu 104(7), li tispeċifika li d-defiċit eċċessiv kellu jiġi kkoreġut sa l-2008. B’mod partikolari, il-Kunsill ħeġġeġ lir-Repubblika Ċeka biex twaqqaf id-defiċit eċċessiv kemm jista’ jkun malajr billi tieħu azzjoni f’qafas ta’ terminu medju sabiex jintlaħaq l-għan tagħhom li d-defiċit jinġieb taħt 3% tal-PGD sa l-2008 b’mod kredibbli u sostenibbli skond ir-rotta għat-tnaqqis tad-defiċit kif speċifikata fl-Opinjoni tal-Kunsill tal-5 ta’ Lulju 2004 dwar il-programm ta’ konverġenza ppreżentat f’Mejju 2004. Ir-Repubblika Ċeka ġiet irrakkomandata sabiex timplimenta rigorożament il-miżuri mbassra fil-programm ta’ konverġenza ta’ Mejju 2004, b’mod partikolari t-tnaqqis fil-kont tal-pagi tal-gvern ċentrali u t-tnaqqis fl-infiq tal-ministeri individwali, u li tieħu azzjoni effettiva sal-5 ta’ Novembru 2004 rigward il-miżuri mbassra sabiex tintlaħaq il-mira tad-defiċit 2005.Fit-22 ta’ Diċembru 2004, il-Kummissjoni kkonkludiet li l-gvern Ċek kien ħa azzjoni effettiva rigward il-miżuri maħsuba sabiex tintlaħaq il-mira tad-defiċit għall-2005 sa l-iskadenza tal-5 ta’ Novembru, b’risposta għar-rakkomandazzjoni tal-Kunsill, u li ma kienx hemm bżonn li jittieħdu passi ulterjuri skond il-proċedura ta’ defiċit eċċessiv.2.3. Il-valutazzjoni fl-opinjoni tal-Kunsill dwar il-programm preċedentiFl-24 ta’ Jannar 2006, il-Kunsill adotta l-opinjoni tiegħu dwar l-aġġornament preċedenti tal-programm ta’ konverġenza, li jkopri l-perjodu bejn l-2005 u l-2008. Il-Kunsill kien tal-fehma li "il-programm isegwi r-rotta għall-aġġustament tad-defiċit imfassla mir-Rakkomandazzjonijiet tal-Kunsill skond l-Artikolu 104(7)". Il-Kunsill stieden lir-Repubblika Ċeka sabiex: “(i) issaħħaħ, fil-kuntest tal-possibbiltà ta’ riżultat baġitarju aħjar fl-2005 kif ukoll riżultat u prospetti qawwija ta’ tkabbir, l-isforz fl-aġġustament baġitarju strutturali, meta jitqies il-marġini dejjaq taħt il-valur immirat ta’ referenza għall-2008 (li hija d-data ta’ skadenza għall-korrezzjoni tad-defiċit eċċessiv) u sabiex titħaffef il-kisba ta’ l-MTO; (ii) ittejjeb il-kwalità ta’ l-ippjanar baġitarju, b’mod partikolari billi jiġu analizzati l-kawżi ta’ trasferimenti ’l quddiem sinifikanti tan-nefqa u tat-tisħiħ tal-limiti tan-nefqa fuq tul ta’ żmien medju; (iii) ittejjeb is-sostenibbiltà fuq medda twila ta' żmien tal-finanzi pubbliċi, b’mod partikolari billi tħaffef ir-riforma tal-pensjonijiet u tibda r-riforma tas-sistema tal-kura tas-saħħa.”2.4. Il-valutazzjoni tal-Kummissjoni tal-programm nazzjonali ta’ riforma ta’ Novembru 2006Ir-rapport dwar l-implimentazzjoni tal-Programm Nazzjonali ta’ Riforma tar-Repubblika Ċeka, ipprovdut fil-kuntest ta’ l-istrateġija mġedda ta’ Liżbona għat-tkabbir u l-impjiegi, ġie sottomess fil-21 ta’ Novembru 2006. Il-programm nazzjonali ta’ riforma tar-Repubblika Ċeka jidentifika bħala l-isfidi/l-prijoritajiet ewlenin: li titkompla r-riforma tal-finanzi pubbliċi; li tissaħħaħ u tiżdied il-kompetittività industrijali waqt li jitħares il-bżonn għal riżorsi sostenibbli; u li tiżdied il-flessibbiltà tas-suq tax-xogħol.Il-valutazzjoni ta’ dan ir-rapport min-naħa tal-Kummissjoni (adottat bħala parti mir-Rapport Annwali tal-Progress ta’ Diċembru 2006 [2] ), uriet li r-Repubblika Ċeka qiegħda tagħmel progress limitat fl-implimentazzjoni tal-Programm Nazzjonali ta’ Riforma. Progress f’diversi oqsma mhux spjegat b’mod ċar; xi riformi ġew posposti, filwaqt li oħrajn għadhom ma ġewx mibdija. Minkejja dan, it-tkabbir ekonomiku sod għandu jiffaċilita r-riformi. Jeżistu xi riskji fil-qasam makro-ekonomiku, partikolarment fit-tisħiħ baġitarju fuq tul ta’ żmien medju u s-sostenibbiltà fit-tul tal-finanzi pubbliċi fil-kuntest ta’ popolazzjoni qed tixjieħ. Minkejja li r-Repubblika Ċeka qiegħda, b’mod ġenerali, timxi ’l quddiem relattivament sew fil-qasam mikro-ekonomiku, il-progress fir-riċerka u l-iżvilupp huwa moderat. Fil-qasam ta’ l-impjiegi jinħtieġu aktar sforzi sabiex jirrispondu għall-isfida prinċipali tat-titjib fil-flessibbiltà tas-suq tax-xogħol.Fid-dawl tal-punti qawwija u dawk dgħajfa msemmija, ir-Repubblika Ċeka ġiet imħeġġa biex tieħu azzjoni fl-oqsma li ġejjin: (i) ir-riforma tas-sistemi tal-pensjonijiet u tal-kura tas-saħħa; (ii) il-kollaborazzjoni bejn istituzzjonijiet imprenditorjali u dawk tar-riċerka u l-iżvilupp; u (iii) il-ħarsien ta’ l-impjiegi, u s-sistemi ta’ l-edukazzjoni u t-taħriġ.Kaxxa: Il-punti ewlenin koperti mill-valutazzjoni Kif mitlub mill-Artikolu 5(1) (għall-programmi ta’ l-istabbiltà) u mill-Artikolu 9(1) (għall-programmi ta’ konverġenza) tar-Regolament tal-Kunsill (KE) Nru 1466/97, il-valutazzjoni tkopri l-punti li ġejjin: jekk is-suppożizzjonijiet ekonomiċi li fuqhom huwa bbażat il-programm humiex plawżibbli; l-għan tal-baġit fuq tul ta’ żmien medju (MTO) ippreżentat mill-Istati Membri, u jekk ir-rotta ta’ l-aġġustament tiegħu hijiex xierqa; jekk il-miżuri li qed jittieħdu u/jew qed jiġu proposti biex jirrispettaw ir-rotta ta’ l-aġġustament humiex biżżejjed biex jintlaħaq l-MTO tul iċ-ċiklu; fil-valutazzjoni tal-pjan ta’ l-aġġustament lejn l-MTO, jekk sforz ta’ aġġustament ogħla sarx fi żminijiet ekonomiċi tajbin, filwaqt li l-isforz jista’ jkun aktar limitat fi żminijiet ekonomiċi diffiċli, u, għall-Istati Membri taż-żona ta’ l-euro u l-ERM II, jekk l-Istat Membru jsegwix titjib annwali tal-bilanċ aġġustat ċiklikament, nett mill-miżuri ta’ darba jew miżuri temporanji oħrajn, ta’ 0.5% tal-PGD bħala norma biex jintlaħaq l-MTO tagħhom; meta qed jitfassal il-pjan ta’ l-aġġustament għall-MTO (għall-Istati Membri li għadhom ma laħquhx) jew meta titħalla ssir devjazzjoni temporanja mill-MTO (għall-Istati Membri li laħquh), l-implimentazzjoni ta’ riformi strutturali maġġuri li għandhom effetti ta’ ffrankar fl-ispejjeż fit-tul (li tinkludi ż-żieda potenzjali fit-tkabbir) u għalhekk impatt verifikabbli fuq is-sostenibbilità fit-tul tal-finanzi pubbliċi (soġġetta għall-kundizzjoni li jinżamm marġini ta’ sikurezza xieraq fir-rigward tal-valur ta’ referenza ta’ 3% tal-PGD u li l-pożizzjoni baġitarja tkun mistennija li terġa’ lura għall-MTO tul il-perjodu tal-programm), b’attenzjoni speċjali għar-riformi fil-pensjonijiet bl-introduzzjoni ta’ sistema msejsa fuq diversi pilastri li tinkludi pilastru mandatorju ffinanzjat totalment; jekk il-politiki ekonomiċi ta’ l-Istati Membri humiex konsistenti mal-linji gwida ġenerali għall-politika ekonomika. Il-plawżibbiltà tas-suppożizzjonijiet makro-ekonomiċi tal-programm tiġi valutata b’referenza għat-tbassir tas-servizzi tal-Kummissjoni tar-rebbiegħa 2007, bl-użu ta’ metodoloġija miftiehma għall-istimi tat-tkabbir potenzjali u l-bilanċi aġġustati ċiklikament. Il-valutazzjoni tal-konsistenza mal-linji gwida ġenerali għall-politika ekonomika ssir fl-isfond tal-linji gwida ġenerali għall-politika ekonomika fil-qasam tal-fondi pubbliċi, kif inkluża fil-linji gwida integrati għall-perjodu 2005-2008. Il-valutazzjoni teżamina wkoll: l-evoluzzjoni tal-proporzjon tad-dejn u l-qagħda tas-sostenibbiltà fit-tul tal-finanzi pubbliċi, li għandha tingħata “biżżejjed attenzjoni fis-sorveljanza tal-pożizzjonijiet baġitarji” skond ir-rapport tal-Kunsill ta’ l-20 ta’ Marzu 2005 dwar “It-titjib fl-implimentazzjoni tal-Patt ta’ l-Istabbiltà u tat-Tkabbir”. Komunikazzjoni tal-Kummissjoni tat-12 ta’ Ottubru 2006 tistipula strateġija għall-valutazzjoni tas-sostenibbiltà fit-tul[3]; il-livell ta’ integrazzjoni mal-programm nazzjonali ta’ riforma, imressaq mill-Istati Membri fil-kuntest ta’ l-istrateġija ta’ Liżbona għat-tkabbir u l-impjiegi. F’nota datata 7 ta’ Ġunju 2005 lill-Kunsill Ewropew dwar il-linji gwida ġenerali dwar il-politika ekonomika għall-perjodu 2005-2008, il-Kunsill ECOFIN stqarr li l-programmi nazzjonali ta’ riforma għandhom ikunu konsistenti mal-programmi ta’ stabbiltà u konverġenza; il-konformità mal-kodiċi tal-kondotta[4], li fost l-oħrajn jippreskrivi struttura komuni u sensiela ta’ skedi tad-data għall-programmi ta’ stabbiltà u konverġenza. |-  Rakkomandazzjoni għalO PINJONI TAL-KUNSILLskond it-tielet paragrafu ta’ l-Artikolu 9 tar- Regolament tal-Kunsill (KE) Nru 1466/97 tas-7 ta’ Lulju 1997 dwar il-programm ta’ konverġenza aġġornat tar-Repubblika Ċeka, 2006-2009IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza ta’ pożizzjonijiet baġitarji u s-sorveljanza u l-koordinazzjoni ta’ politiki ekonomiċi[5], u b’mod partikolari l-Artikolu 9(3) tiegħu,Wara li kkunsidra r-rakkomandazzjoni tal-Kummissjoni,Wara li kkonsulta lill-Kumitat Ekonomiku u Finanzjarju,TA DIN L-OPINJONI:5.  Fl-[10 ta’ Lulju 2007] il-Kunsill eżamina l-programm ta’ konverġenza aġġornat tar-Repubblika Ċeka, li jkopri l-perjodu mill-2006 sa l-2009. Is-sottomissjoni ta’ l-aġġornament ittardjat sal-15 ta' Marzu 2007, meta mqabbel ma’ l-iskadenza ta’ l-1 ta’ Diċembru fil-kodiċi ta’ kondotta minħabba s-sitwazzjoni politika tar-Repubblika Ċeka, fejn gvern permanenti kien approvat mill-parlament fid-19 ta’ Jannar 2007 wara elezzjonijiet ġenerali f’Ġunju 2006.6.  Skond ix-xenarju makro-ekonomiku li fuqu huwa bbażat il-programm, it-tkabbir reali fil-PGD se jonqos minn 6.1% fl-2006 għal 4.9% fl-2007 u jistabbilizza ruħu sew minn hemm ’il quddiem. Fid-dawl tat-tagħrif disponibbli bħalissa, jidher li dan ix-xenarju huwa bbażat fuq suppożizzjonijiet plawżibbli ta’ tkabbir. Il-projezzjonijiet tal-programm għall-inflazzjoni jidhru realistiċi wkoll.7.  Għall-2006, id-defiċit ġenerali tal-gvern huwa stmat li jkun 2.9% tal-PGD fit-tbassir tas-servizzi tal-Kummissjoni tar-rebbiegħa 2007, imqabbla ma’ mira ta’ 3.8% tal-PGD iffissata fl-aġġornament preċedenti tal-programm ta’ konverġenza. PGD aktar b’saħħtu u tkabbir fl-impjiegi kif ukoll it-trasferiment ta’ proporzjon sostanzjali ta’ allokazzjonijiet baġitarji mhux minfuqa kkontribwixxew għad-defiċit anqas milli kien immirat.8.  L-għan ewlieni ta’ l-istrateġija tal-baġit f’qafas ta’ terminu medju tal-programm huwa li tintlaħaq sostenibbiltà fit-tul tal-finanzi pubbliċi, b’mod partikolari billi jsir progress lejn l-għan fuq tul ta’ żmien medju (MTO) għall-pożizzjoni baġitarja ta’ bilanċ strutturali (jiġifieri l-bilanċ aġġustat għaċ-ċiklu bl-esklużjoni tal-miżuri ta’ darba u miżuri temporanji oħrajn) ta’ 1% tal-PGD. Skond il-programm, id-defiċit ewlieni għandu jitwessa’ għal 4.0% tal-PGD fl-2007 prinċipalment bħala riżultat taż-żidiet diskrezzjonarji fl-ispiża soċjali u wara jinżel gradwalment, għal 3.5% tal-PGD fl-2008 u 3.2% tal-PGD fl-2009. Id-defiċit primarju huwa proġettat li jonqos minn 2.4% tal-PGD fl-2006 għal 1.6% fl-2009. Il-konsolidazzjoni fiskali mbassra, wara l-2007, tiddependi fuq żieda fid-dħul ta’ 0.4 punt perċentwal tal-PGD matul il-perjodu tal-programm, b’mod partikolari 'dħul ieħor' (mingħajr ma jkunu speċifikati l-miżuri attwali, iżda li wieħed jissoponi li jikkonċernaw trasferimenti ta’ l-UE), li għandha tagħmel tajjeb għat-tnaqqis fit-taxxi u l-kontribuzzjonijiet soċjali. B’mod konkret, però, il-konsolidazzjoni hija misjuqa min-nefqa bit-tnaqqis konsistenti tal-konsum pubbliku prinċipalment minħabba trażżin fil-pagi tas-settur tal-gvern, li se tiżboq sew iż-żieda fl-investiment pubbliku u l-ispiża ta’ l-interessi. Meta mqabbel ma’ l-aġġornament preċedenti, il-programm il-ġdid jipposponi t-tnaqqis ippjanat tad-defiċit taħt it-3% tal-valur ta’ referenza tal-PGD b’ta’ l-inqas sentejn kontra xenarju makro-ekonomiku aktar favorevoli. Kien innutat li l-programm jippreżenta wkoll alternattiva kkunsidrata mill-gvern li tippreżenta miri tad-defiċit aktar baxxi ta’ 3.2% tal-PGD fl-2008 u 2.8% tal-PGD fl-2009. Dan jiddependi fuq firxa ta’ miżuri ta’ politika kif ukoll l-introduzzjoni ta’ flessibbiltà akbar fil-finanzi pubbliċi billi jitnaqqas il-proporzjon ta’ l-infiq mandatorju. Madankollu, dawn huma bbażati fuq miżuri ta’ politika li għadhom iridu jiġu finalizzati u approvati u l-programm joffri qafas fiskali fuq tul ta’ żmien medju suffiċjentement kwantifikat biss għall-miri tad-defiċit ogħla msemmija hawn fuq.9.  Id-defiċit strutturali kkalkulat skond il-metodoloġija miftiehma komunement huwa ppjanat li jiddeterjora minn madwar 3½% tal-PGD fl-2006 għal xi 4½% tal-PGD fl-2007 qabel ma jitjieb gradwalment għal 3½% tal-PGD fl-2009. Bħal ma fih l-aġġornament preċedenti, l-għan fuq tul ta’ żmien medju (MTO) għall-pożizzjoni baġitarja ppreżentata fil-programm huwa defiċit strutturali ta’ 1% tal-PGD. Meta mqabbel ma’ aġġornament preċedenti t-twettiq ta’ l-MTO ġie pospost b’sena, sa l-2013. Peress li l-MTO huwa aktar impenjattiv min-norma minima (stmata f’defiċit ta’ madwar 1½% tal-PGD), meta jintlaħaq għandu jilħaq l-għan li jipprovdi marġini ta’ sigurtà kontra l-eventwalità ta’ defiċit eċċessiv. L-MTO jirrifletti adegwatament il-proporzjon tad-dejn u t-tkabbir potenzjali medju fuq medda twila taż-żmien.10.  Ir-riskji għall-projezzjonijiet baġitarji tal-programm jidhru li huma bbilanċjati sew. Ir-riskji mix-xenarju makro-ekonomiku huma ġeneralment newtrali, filwaqt li l-projezzjonijiet tat-taxxa jidhru li fil-biċċa l-kbira tagħhom huma bbażati fuq suppożizzjonijiet prudenti. It-tisħiħ fiskali maħsub fil-programm jiddependi ħafna fuq trażżin tan-nefqa tal-konsum pubbliku, iżda l-programm ma jipprovdix biżżejjed informazzjoni ta’ appoġġ dwar kif dan se jintlaħaq. Minn naħa l-oħra, ir-Repubblika Ċeka bniet passat favorevoli fis-snin riċenti, għalkemm il-fatt li laħqet il-miri baġitarji tagħha kien faċilitat minn tkabbir ogħla minn dak mistenni. Hemm ukoll riskju politiku assoċjat mas-sitwazzjoni parlamentari delikatament bilanċjata.11.  Fid-dawl ta’ din il-valutazzjoni tar-riskji, il-qagħda baġitarja fil-programm hija inkonsistenti ma’ korrezzjoni tad-defiċit eċċessiv sa l-2008 kif rakkomandat mill-Kunsill fil-5 ta’ Lulju 2004. Peress li bħalissa l-ekonomija qed tgawdi “żminijiet tajba” u li t-tkabbir huwa ogħla minn dak li kien antiċipat fiż-żmien tar-rakkomandazzjoni tal-Kunsill ta’ Lulju 2004, hemm opportunità tajba biex jissaħħaħ l-isforz ta’ konsolidazzjoni u jintlaħaq tnaqqis akbar minn dak imbassar fil-programm.12.  Id-dejn gross tal-gvern huwa stmat li laħaq it-30.4% tal-PGD fl-2006, ’l isfel sew mis-60% tal-valur ta’ referenza tal-PGD msemmi fit-Trattat. Il-programm ibassar li l-proporzjon tad-dejn għandu jiżdied bi kważi 2 punti perċentwali matul il-perjodu tal-programm.13.  L-impatt baġitarju fit-tul tal-popolazzjoni li qed tixjieħ fir-Repubblika Ċeka huwa ħafna ogħla mill-medja ta’ l-UE, influwenzat notevolment minn żieda sostanzjali fin-nefqa għall-pensjonijiet bħala proporzjon tal-PGD kif ukoll żieda sinifikanti fin-nefqa għall-kura tas-saħħa. L-implimentazzjoni tal-miżuri għar-riforma strutturali partikolarment fil-qasam tal-pensjonijiet u l-kura tas-saħħa mmirati sabiex titrażżan iż-żieda sinifikanti fl-infiq relatat ma’ l-età għandha tikkontribwixxi sabiex jitnaqqsu r-riskji għas-sostenibbiltà tal-finanzi pubbliċi. Il-pożizzjoni baġitarja mistennija fi tmiem il-perjodu tal-programm, li mar għall-agħar meta mqabbel ma’ eżerċizzji preċedenti, tikkostitwixxi riskju għas-sostenibbiltà tal-finanzi pubbliċi anke qabel ma jitqies l-impatt baġitarju fuq medda twila ta’ żmien ta’ popolazzjoni li qed tixjieħ. Il-konsolidazzjoni tal-finanzi pubbliċi aktar milli huwa ppjanat bħalissa jikkontribwixxi sabiex jitnaqqsu r-riskji għas-sostenibbiltà tal-finanzi pubbliċi. Kollox ma’ kollox, ir-Repubblika Ċeka tidher li tinsab f’riskju għoli rigward is-sostenibbiltà tal-finanzi pubbliċi.14.  Il-programm ta’ konverġenza ma fihx valutazzjoni kwalitattiva ta’ l-impatt ġenerali tar-rapport ta’ Novembru 2006 dwar l-implimentazzjoni tal-Programm Nazzjonali ta’ Riforma fl-istrateġija fiskali fuq tul ta’ żmien medju. Barra minn dan, ma jinkludi l-ebda informazzjoni sistematika dwar l-ispejjeż (jew l-iffrankar) baġitarji diretti assoċjati mar-riformi ewlenin maħsuba fil-Programm Nazzjonali ta’ Riforma bl-eċċezzjoni taż-żieda fin-nefqa tar-riċerka u l-iżvilupp fil-baġit 2007, iżda l-projezzjonijiet tal-baġit fil-programm jidhru li jqisu l-implikazzjonijiet għall-finanzi pubbliċi ta’ l-azzjonijiet maħsuba fil-Programm Nazzjonali ta’ Riforma. Il-miżuri fil-qasam tal-finanzi pubbliċi ppjanati fil-programm ta’ konverġenza jidhru li huma konsistenti ma’ dawk maħsuba fil-Programm Nazzjonali ta’ Riforma. B’mod partikolari, il-bidla fil-piż tat-taxxa minn tassazzjoni diretta għal dik indiretta u l-appoġġ addizzjonali għar-riċerka u l-iżvilupp.15.  L-istrateġija baġitarja fil-programm m’hijiex konsistenti mal-linji gwida ġenerali tal-politika ekonomika inklużi fil-linji gwida integrati għall-perjodu 2005-2008, b’mod partikolari, id-devjazzjoni mir-rotta ta’ aġġustament imfassal mill-Kunsill f’Lulju 2004 għall-korrezzjoni tad-defiċit eċċessiv u n-nuqqas ta’ progress fir-riforma tal-pensjonijiet u l-kura tas-saħħa.16.  Fir-rigward tar-rekwiżiti tad- data speċifikati fil-kodiċi tal-kondotta għal programmi ta’ stabbiltà u konverġenza, il-programm jipprovdi d- data mitluba kollha u ħafna minn dik mhux obbligatorja[6].Il-konklużjoni ġenerali hi li, minkejja l-prospetti ta’ tkabbir aħjar u riżultat tad-defiċit fl-2006 aktar baxx milli antiċipat, il-programm jipposponi l-korrezzjoni tad-defiċit eċċessiv sa l-2010, meta mqabbel ma’ l-iskadenza ta’ l-2008 stipulata fir-rakkomandazzjoni tal-Kunsill ta’ Lulju 2004 skond l-Artikolu 104(7). Minħabba t-tkabbir sostenibbli, il-posponiment, li jirrifletti d-defiċit ogħla li primarjament irriżulta minn żidiet ippjanati fin-nefqa soċjali fl-2007, jirriżulta wkoll f'politika fiskali li tkun f'qagħda pro-ċiklika espansiva.Fid-dawl tal-valutazzjoni t’hawn fuq, il-Kunsill jistieden lir-Repubblika Ċeka sabiex:(i) tillimita d-deterjorazzjoni tal-baġit fl-2007 u tiżgura l-korrezzjoni tad-defiċit eċċessiv b’mod kredibbli u sostenibbli sa mhux aktar tard mill-2008;(ii) tirrevedi l-kompożizzjoni tan-nefqa sabiex tnaqqas is-sehem ta’ l-infiq mandatorju;(iii) fid-dawl taż-żieda mbassra fl-infiq marbut ma’ l-età, ittejjeb is-sostenibbiltà fit-tul tal-finanzi pubbliċi billi timplimenta r-riformi meħtieġa fil-pensjonijiet u l-kura tas-saħħa.  Tqabbil tal-projezzjonijiet ewlenin makro-ekonomiċi baġitarji2005 | 2006 | 2007 | 2008 | 2009 |Il-PGD reali (tibdil %) | CP Marzu 2007 | 6.1 | 6.0 | 4.9 | 4.8 | 4.8 |COM Mejju 2007 | 6.1 | 6.1 | 4.9 | 4.9 | n.a. |CP Novembru 2005 | 4.8 | 4.4 | 4.2 | 4.3 | n.a. |L-inflazzjoni ta' l-HICP (%) | CP Marzu 2007 | 1.6 | 2.4 | 2.6 | 2.5 | 2.5 |COM Mejju 2007 | 1.6 | 2.1 | 2.4 | 2.9 | n.a. |CP Novembru 2005 | 1.5 | 2.2 | 2.0 | 2.1 | n.a. |Id-differenza fir-riżultat (% tal-PGD potenzjali) | CP Marzu 20071 | -0.7 | 0.9 | 1.1 | 1.0 | 1.0 |COM Mejju 20073 | -1.1 | 0.4 | 0.5 | 0.5 | n.a. |CP Novembru 20051 | -0.8 | -0.1 | 0.3 | 0.8 | n.a. |Il-bilanċ ġenerali tal-gvern (% tal-PGD) | CP Marzu 20076 | -3.6 | -3.5 | -4.0 | -3.5 | -3.2 |COM Mejju 2007 | -3.5 | -2.9 | -3.9 | -3.6 | n.a. |CP Novembru 2005 | -4.8 | -3.8 | -3.3 | -2.7 | n.a. |Il-bilanċ primarju (% tal-PGD) | CP Marzu 2007 | -2.5 | -2.4 | -2.6 | -2.0 | -1.6 |COM Mejju 2007 | -2.4 | -1.8 | -2.8 | -2.6 | n.a. |CP Novembru 2005 | -4.1 | -3.0 | -2.4 | -1.7 | n.a. |Il-bilanċ aġġustat ċiklikament (% tal-PGD) | CP Marzu 20071 | -3.4 | -3.9 | -4.4 | -3.9 | -3.5 |COM Mejju 2007 | -3.1 | -3.1 | -4.1 | -3.8 | n.a. |CP Novembru 20051 | -4.5 | -3.8 | -3.4 | -3.0 | n.a. |Il-bilanċ strutturali2 (% tal-PGD) | CP Marzu 2007 | -3.4 | -3.9 | -4.4 | -3.9 | -3.5 |COM Mejju 20074 | -2.0 | -2.8 | -4.1 | -3.8 | n.a. |CP Novembru 20055 | -3.4 | -3.8 | -3.4 | -3.0 | n.a. |Id-dejn gross tal-gvern (% tal-PGD) | CP Marzu 2007 | 30.4 | 30.6 | 30.5 | 31.3 | 32.2 |COM Mejju 2007 | 30.4 | 30.4 | 30.6 | 30.9 | n.a. |CP Novembru 2005 | 37.4 | 37.1 | 37.9 | 37.8 | n.a. |Noti: |1Kalkoli tas-servizzi tal-Kummissjoni abbażi ta' l-informazzjoni fil-programm. |2Il-bilanċ aġġustat ċiklikament (bħal fil-fillieri preċedenti) lijeskludi miżuri ta' darba jew oħrajn temporanji. |3Abbażi ta' l-istima dwar it-tkabbir potenzali ta' 4.2%, 4.6%, 4.8% u 4.9% rispettivament fil-perjodu 2005-2008. |4 Miżuri ta' darba u oħrajn temporanji meħuda mit-tbassir tas-servizzi tal-Kummissjoni tar-rebbiegħa 2007 |(1.1% tal-PGD fl-2005 u 0.2% tal-PGD fl-2006 – it-tnejn jgħollu d-defiċit) |5 Miżuri ta' darba u oħrajn temporanji meħuda mill-programm CP 2005 |(1.1% tal-PGD fl-2005 – jgħolli d-defiċit) |6Miri alternattivi ta' defiċit abbażi ta' miżuri tal-gvern ġdid Ċekli għadhom |ma ġewx approvati: 3.2% tal-PGD fl-2008, 2.8% tal-PGD fl-2009: |Sors: |Il-Programm ta' konverġenza (CP);it-tbassir ekonomiku tas-servizzi tal-Kummissjoni tar-rebbiegħa 2007(COM); Kalkolu tas-servizzi tal-Kummissjoni |[1] ĠU L 209, 2.8.1997, p. 1. Ir-Regolament kif emendat mir-Regolament (KE) Nru 1055/2005 (ĠU L 174, 7.7.2005, p. 1). Id-dokumenti kollha li għalihom jirreferi dan it-test huma disponibbli bl-Ingliż fis-sit: http://europa.eu.int/comm/economy_finance/about/activities/sgp/main_en.htm[2] Il-Komunikazzjoni mill-Kummissjoni lill-Kunsill Ewropew tar-Rebbiegħa, “Li timplimenta l-Istrateġija mġedda ta' Liżbona għat-Tkabbir Ekonomiku u l-Impjiegi "Sena ta' twettiq”, 12.12.2006, KUMM(2006) 816.[3] Komunikazzjoni mill-Kummissjoni lill-Kunsill u lill-Parlament Ewropew, “Is-sostenibbiltà fit-tul tal-finanzi pubbliċi fl-UE”, 12.10.2006, KUMM(2006) 574 u l-Kummissjoni Ewropea, Direttorat-Ġenerali għall-Affarijiet Ekonomiċi u Finanzjarji (2006), “Is-sostenibbiltà fit-tul tal-finanzi pubbliċi fl-Unjoni Ewropea”, Ekonomija Ewropea Nru 4/2006.[4] “Speċifikazzjonijiet dwar l-implimentazzjoni tal-Patt ta’ l-Istabbiltà u t-Tkabbir Ekonomiku u l-linji gwida dwar il-format u l-kontenut ta’ programmi ta’ stabbiltà u konverġenza”, approvati mill-Kunsill ta’ l-ECOFIN tal-11 ta’ Ottubru 2005.[5] OJ L 209, 2.8.1997, p. 1. Regulation as amended by Regulation (EC) No 1055/2005 (OJ L 174, 7.7.2005, p. 1). The documents referred to in this text can be found at the following website:http://europa.eu.int/comm/economy_finance/about/activities/sgp/main_en.htm[6] B’mod partikolari, d- data dwar in-nefqa ġenerali tal-gvern b’funzjoni għall-2009m’hijiex ipprovduta .